《劝农即事和厉寺正韵 其一》
宋代·林宋伟

春将新绿满郊原，喜逐双旌晓出关。初度麦畦行诘曲，却穿竹出俯潺湲。

阴阴霁色催归骑，猎猎溪风醒醉颜。父老欢呼随幼稚，隔途争看使车还。

作者简介：福州永福人，字力叟，号橘园居士。宁宗嘉定十六年进士。累佐浙幕，御金兵有功，擢守荆湖北路转运判官。移通判吉州，迁提点广南刑狱。